Document ID: 31993D0520

31993D0520
L 246/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 27 септември 1993 година
за изменение на Решение 93/16/ЕИО относно разпростирането на правната защита на топографии на полупроводникови изделия по отношение на лицата от Съединените американски щати и от някои територии
(93/520/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 87/54/ЕИО на Съвета от 16 декември 1986 г. относно правната закрила на топографии на полупроводникови изделия (1), и по-специално член 3, параграф 7 от нея,
като взе предвид предложението на Комисията,
като има предвид, че правото на правна защита на топографиите на полупроводниковите изделия в Общността се прилага по отношение на лицата, имащи право на защита по силата на член 3, параграфи 1-5 от Директива 87/54/ЕИО;
като има предвид, че с решение на Съвета правото на защита може да бъде предоставено на лицата, които не се ползват от защита по силата на упоменатите разпоредби;
като има предвид, че разширяването на защитата следва, доколкото това е възможно, да бъде направено с решение за Общността в нейната цялост;
като има предвид, че тази защита е била разпростряна преди това по отношение на Съединените американски щати и на някои територии само временно, в съответствие с Решение 93/16/ЕИО на Съвета от 21 декември 1992 г. относно разпростирането на правната защита на топографиите на полупроводникови изделия по отношение на лицата от Съединените американски щати и от някои територии (2);
като има предвид, че в Аруба и в Нидерландските Антили правната защита на топографията на полупроводниковите изделия е предвидена inter alia в други текстове и в член 10 от Закона за авторското право на Нидерландските Антили от 17 декември 1912 г. (така както е изменен);
като има предвид, че се очаква тези територии, които не разполагат още със специфично законодателство, да приемат такова и да го разпрострат, веднага щом това е възможно, по отношение на лицата от държавите-членки на Общността, които се ползват от правото на защита по силата на Директива 87/54/ЕИО;
като има предвид, че е добре да се разпростре такава защита временно по отношение на разглежданите територии, за да им бъде дадено време да създадат необходимите условия за предоставяне на взаимна неограничена защита,
ПРИЕ НАСТОЯЩОТО РЕШЕНИЕ:
Член 1
Приложението към Решение 93/16/ЕИО се заменя с приложението към настоящото решение.
Член 2
Настоящото решение се прилага от 1 ноември 1993 г.
Член 3
Адресати на настоящото решение са държавите-членки.
Съставено в Брюксел на 27 септември 1993 година.

Labels: 10
7
1
18